fi fi fi fi pl fi da fi fi nds fr ceb fi pl fi da fi fi fi fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi fi fi en en fi fi fi fi fi fi fi en en fi fi fi fi fi fi fi fi fi fi fi fi de fi fi fi fi fi fi fi en fi fi fi fi fi fi fi fi fi fi fi en fi fi fi fi fi fi nl sv fi fi fi fi it fi fi fi
Hyvä varhaiskasvatus toteutuu arjen pedagogiikassa: Opiskele maksutta verkossa — Jyväskylän yliopiston avoin yliopisto
Maksuttomalla opintojaksolla “Finnish Early Education and Pedagogy: The Right to Play, Learn and Participate!” tutustutaan suomalaisen varhaiskasvatuksen perusteisiin. Tämä kurssi on toinen viidestä Education in Finland: Learning for Life MOOCista, jotka tutkivat oppimisen iloa ja tasa-arvoisia mahdollisuuksia suomalaisessa koulutuksessa.
Oikeus leikkiä, oppia ja osallistua toteutuu varhaiskasvatuksen arjen käytänteissä. Tutustu suomalaisen varhaiskasvatuksen periaatteisiin ja arvoihin kaikille avoimella maksuttomalla verkkokurssilla.
Varhaiskasvatusta käsittelevällä Education in Finland -opintojen kurssilla käydään laadukkaan videomateriaalin ja asiantuntijapuheenvuorojen avulla läpi päiväkotipäivän tärkeät hetket: siirtymät, päivittäiset kohtaamiset vanhempien kanssa, ruokailut, ulkoilut, leikki, ryhmien toiminta ja lepo. Pedagogiikan periaatteet toteutuvat päiväkotipäivän eri vaiheissa. Asiantuntijoitamme ovat niin varhaiskasvatuksen henkilöstö kuin yliopiston väki, mutta myös päivän päähenkilöt, lapset itse.
”Kurssi on syntynyt kiinnostuksesta laadukkaaseen opetukseen ja rakennettu kunnioittaen lapsen oikeuksia. Maailmankuulun suomalaisen koulujärjestelmän perusta luotiin Jyväskylän yliopistossa vuonna 1863. Me haluamme edelleen tukea laadukasta varhaiskasvatusta ja edistää lasten onnellista arkea hyvillä varhaiskasvatuskokemuksilla. Siksi kurssillemme ovat tervetulleita kaikki aiheesta kiinnostuneet”, kertoo kurssista vastaava yliopistonopettaja KT Tiina Lämsä.
Tukea alalla toimiville ja sinne tähtääville, tietoa kaikille
Tällä kurssilla opitaan Suomen varhaiskasvatuksen ja esiopetuksen peruselementit ja varhaiskasvatuksen rooli ponnahduslautana suomalaiselle koulutuspolulle ja osana suomalaista koulutusjärjestelmää.
Kurssi sopii kaikille laadukkaasta ja kattavasta koulutuksesta kiinnostuneille, myös ilman aiempaa alan tuntemusta. Opinnot suoritetaan kokonaan verkossa videoiden, tehtävien ja kirjallisten materiaalien avulla. Yhden opintopisteen laajuisen kurssin voi suorittaa milloin vaan ja omaan tahtiin opiskellen.
”Kaikille avoin suomalaisen varhaiskasvatuksen periaatteita avaava kurssi on kehitetty tueksi opettajille, ohjaajille, hoitajille, opiskelijoille, vanhemmille sekä kaikille, jotka työskentelevät lasten kanssa tai ovat kiinnostuneita lasten kanssa työskentelemisestä laadukkaan varhaiskasvatuksen järjestämisessä. Se antaa esimerkkejä laadukkaan vuorovaikutuksen ja leikin tärkeydestä pedagogiikan perustana sekä nostaa esiin tapoja kuunnella lapsia ja tukea lasten aktiivista osallistumista ja leikkiä”, Lämsä sanoo.
Oppimista tapahtuu kaikkialla: jokaisella on oikeus oppia
Päiväkotipäivän arjen kautta varhaiskasvatukseen tutustuminen tarjoaa kokemuksia varhaiskasvatuksen arjen rakentumisesta käytännössä. Se myös tukee kurssille osallistuvan henkilön taitoja tukea pedagogista toimintaa koko päivän ajan erilaisissa tilanteissa. Kurssin tehtävät soveltuvat erilaisiin ympäristöihin, ja niitä voi pohtia opiskelijayhteisössä tai oman perheen tai työyhteisön näkökulmasta.
Opintojaksolla opiskellaan englanniksi, mikä vahvistaa opiskelijan valmiuksia kansainvälisessä ympäristössä toimimiseen. Tehtäviin voi vastata myös suomen kielellä. Kurssin verkkopedagogiikka on tärkeä osa suomalaisesta kasvatuksesta ja koulutuksesta oppimista: sovelletaan tietoa aikaisemmin opittuun, arvioidaan itse omaa oppimista ja herätellään uusia ajatuksia.
”Verkkokeskusteluita seuraamalla ja niihin osallistumalla opiskelija oppii myös muiden maiden ja kulttuurien koulutuskäytännöistä. Meillä on paljon opittavaa toisiltamme ja hyviä käytäntöjä on kaikkialla. Meille on tärkeää tarjota mahdollisuuksia yhteiseen oppimiseen”, sanoo Tiina Lämsä.
Viisi Education in Finland: Learning for Life -verkkokurssia opiskellaan avoimella onlinecourses.jyu.fi -alustalla, jolla pääset vapaasti tutustumaan kurssien sisältöihin ja ilmoittautumaan mukaan. Huomaathan, että suoritusmerkinnän saadaksesi sinun tulee ilmoittautua kurssille.
Saat tietoa ajankohtaisista asioistamme ja sinua kiinnostavia vinkkejä avoimen yliopiston opintotarjonnasta vaivattomasti sähköpostiisi. Lähetämme sinulle viestejä noin kerran kuukaudessa ja voit koska tahansa perua suostumuksesi.  Tutustu myös tietosuojailmoitukseemme täällä.
@JYUavoin löytyy myös somesta!
Tutustu: Mikä taho ohjaa sinua missäkin kysymyksessä
Hyvä varhaiskasvatus toteutuu arjen pedagogiikassa: Opiskele maksutta verkossa
Saat tietoa ajankohtaisista asioistamme ja sinua kiinnostavia vinkkejä avoimen yliopiston opintotarjonnasta vaivattomasti sähköpostiisi. Lähetämme sinulle viestejä noin kerran kuukaudessa ja voit koska tahansa perua suostumuksesi.  Tutustu myös tietosuojailmoitukseemme täällä.
@JYUavoin löytyy myös somesta!
Tutustu: Mikä taho ohjaa sinua missäkin kysymyksessä
Jyväskylän yliopiston avoin yliopisto
PL 35, 40014 Jyväskylän yliopisto
Puh. 029 441 8080
Avoinna ma–pe klo 12–15
Jyväskylä: Seminaarinkatu 15, T-rakennus (Lähde-kirjaston vieressä)
Palautteesi on meille tärkeää
Anna palautetta auta meitä kehitystyössämme:
Avoimen tiedon keskus: kirjasto ja tiedemuseo
Monikielisen akateemisen viestinnän keskus Movi
PL 35, FI-40014 Jyväskylän yliopisto
Puh. (014) 260 1211
Fax (014) 260 1021
Tietosuojailmoitus | Privacy notice